સારાંશ માટે દસ્તાવેજ: પ્રતીકાત્મક તસવીર

આ શબ્દો સ્ત્રીમાંથી પુરુષ બન્યા બાદ સામાજિક લડાઈ લડી રહેલા એક સરકારી ડૉક્ટર ભાવેશભાઈ (નામ બદલેલ છે)ના છે.

તેઓ કહે છે કે હું સ્ત્રીમાંથી પુરુષ બન્યો હતો એટલે ટ્રાન્સજેન્ડર તરીકે લોકો સ્વીકારવા માગતા હતા. છેવટે હાઈકોર્ટના દ્વાર ખખડાવી મેં મારા પુરુષ હોવાનો હક્ક મેળવ્યો.

તેઓ કહે છે કે હવે કોરોનાની સ્થિતિ સુધરે એટલે હું સરકારી નોકરી છોડીને વિદેશ ભણવા જઈશ. 

'મને ખબર નહોતી કે હું છોકરી છું કે છોકરો'

પ્રતીકાત્મક તસવીર

ભાવેશભાઈ ખેડા જિલ્લાના એક નાનકડા ગામમાં જન્મેલા છે.

સત્તર સભ્યોવાળા સંયુક્ત કુટુંબમાં એમનો જન્મ થયો ત્યારે તેઓ ઘરમાં ચોથા નંબરની બાળકી હતાં.

એમના ત્રણ કાકાનાં બાળકો સહિત નવ બાળકો હતાં, જેમાંથી પાંચ દીકરા અને ચાર દીકરીઓ હતી.

નાનપણમાં તેઓ ભણતા ત્યારે તેમને છોકરાઓ સાથે દોસ્તી સારી લાગતી હતી, પણ એમને ખબર નહોતી કે એમનું શરીર છોકરીનું છે અને મન છોકરાનું છે.

ભાવેશભાઈ કહે છે કે હું નાના ગામમાં સ્કૂલમાં ભણતો હતો, દસમા ધોરણ સુધી મને ખબર નહોતી કે હું છોકરી છું કે છોકરો.

"નાનપણમાં મારા વાળ લાંબા હતા, અમે પહેલાં છોકરા-છોકરીઓ મળતાં ત્યારે અલગ જેન્ડરનો અહેસાસ નહોતો, પણ સમય જતાં એ બદલાઈ ગયું હતું."

તેઓ કહે છે, "મને છોકરીઓ સાથે રહેવામાં કે એમની જોડે ફૅશનની વાતો કરવામાં રસ પડતો નહોતો. છોકરી હોવા છતાં મને છોકરીઓ પસંદ પડતી."

તેઓ વધુમાં કહે છે, "મારી ચાલ અને હાવભાવ પણ છોકરીઓ જેવાં નહોતાં એટલે લોકો મને ચીડવતા. મારી પિતરાઈ બહેનો અને મારી કાકીઓ પણ મને છોકરીઓની જેમ વર્તવાનું શીખવતાં, પણ મનમાં એક મૂંઝવણ ચાલતી હતી કે કંઈક ખોટું થઈ રહ્યું છે."

"મને એ વખતે સમજાતું નહોતું કે શું થઈ રહ્યું છે. લોકો મને ખીજવતા, મારાથી દૂર રહેતા હતા. મેં બધું બાજુમાં મૂકી ભણવામાં મન પરોવ્યું અને હું અવ્વ્લ નંબરે પાસ થયો. મારી અને મારા પરિવારની ઇચ્છા મુજબ હું મેડિકલમાં દાખલ થયો."

પ્રમાણપત્રોમાં ફેરફાર કરવાની લડાઈ

પ્રતીકાત્મક તસવીર

ભાવેશભાઈ કહે છે કે અહીંથી મારી ખરી લડાઈ શરૂ થઈ, મારા બધા ડૉક્યુમૅન્ટ છોકરીનાં હતાં.

તેઓ કહે છે, "સરકારી કૉલેજના નિયમ મુજબ મને ફરજિયાત લેડીઝ હૉસ્ટેલમાં રહેવાનું હતું. હું મેડિસિનમાં એટલે મને ખબર હતી કે મારામાં શું ફેરફાર આવી રહ્યા છે."

"લેડીઝ હૉસ્ટેલમાં હું એકલતા અનુભવતો હતો. મેં હૉર્મોન-ચેન્જ માટેની ટ્રીટમેન્ટ શરૂ કરી, ધીમે-ધીમે મારા શરીરમાં પરિવર્તન આવવા લાગ્યું. લેડીઝ હૉસ્ટેલમાં રહેવું...\nદસ્તાવેજની સમાન ભાષામાં સારાંશ:
"આ સમાજમાં તમે દયા કે સહાનુભૂતિ માગો તો લોકો તરફથી તમને ઘૃણા મળે છે. એટલે મેં સ્ત્રીમાંથી પુરુષ થવાનો નિર્ણય લીધો અને પુરુષ થયો, પણ કોઈ મને સ્વીકારવા તૈયાર નહોતું."